Google

Google bzw. Google Inc. is a Firma mid Haptsitz in Mountain View (Santa Clara County, Kalifornien, USA), des wo bsundas duach de gleichnomige Suachmaschin „Google“ bekonnt worn is. De Firma is am 7. Septemba 1998 vom Larry Page und vom Sergey Brin grindt worn. No am sejm Dog homs de easchte Testversion vo dem Programm afn Moakt brocht und no im sejm Joa is de Suachmaschin offiziej ans Netz ganga. De Firma bschreibt s Haptzui wia foigt: 

De Firma hod Ende 2010 24.400 Mitorwata bschäftigt. Google hod an moaktbeheaschndn Otei (80 %) vo oin Suachofrong im Internetz (Stond: 2010). Noch da Moaktfoaschungsgruppm Millward Brown is Google mid am Weat vo rund 111.5 Milliardn US-Dollar (uma 78 Milliardn Euro) noch Apple de zwoatejdaste Markn vo da Wejd (Stond: 2011).- BrandZ Top 100 2011 Report

 Da Begriff „Google“ 

 Etymologie 

S Woat Google basiat af an Woatspui (mange sogn sogoa, des warad bloss a Rechtschreibfehla) mid da US-amerikanischn Aussproch vom Woat googol (de englische Bezeichnung fia de Zoi ). De Google-Grinda hom an Begriff af an riesign Haffa vo Informationa iwatrong, de wo a Suachmaschin findn soit.

 s Verb „googeln“ 

Da standarddeitsche Rechtschreib-Duden hod des Verb googeln (sprich: [] „guhg(e)ln“) 2004 in de 23. Aflog afgnumma.Peter Zschunke: Googeln im neuen Duden. Artikel bei Stern.de http://www.stern.de/computer-technik/computer/?id=529233 Abgerufen am 7. Feba 2007

S Woat wiad in da Umgangssproch moast ned fias Suachn mid Google vawendt, sondan aa ois Synonym fia de Suacharei im Netz mid irgendana Suachmaschin (vgl. Wiktionary,

 Firmengschicht 


 1995-1998 - da Ofang 

1995 san da Page Larry und da Brin Sergey an da Stanford University ois Studentn zammatroffa.
. Se hom nacha de Suachmaschin BackRub konzipiat. Gnennt hom ses so zweng den Backlinks, noch dena de Wertigkeit vo oana Seitn bstimmt worn is.John Battelle: The Birth of Google. In: Wired Magazine, August 2005. 1998 hod se owa znagst neamd fia de nei entwicklte Suachtechnik interessiat. Im August 1998 hod da amerikanische Investor Andreas von Bechtolsheim noch oana Zehn-Minutn-Präsentation fia de Weidaentwicklung vo da Suachmaschin an Scheck iwa 100.000 US-Dollar ausgschdöd. mz-web.de 14. September 2008 
Wei da Bechtolsheim Andy ognumma hod, „Google" warad da Nama vo da Firma, hoda ois Empfänga „Google Inc." afn Scheck eitrong. De Firma hods domois owa no gor ned gem.Offizielle Unternehmensgeschichte von Google, 8. Feba 2008 Larry Page und Sergey Brin ließen das Unternehmen unter diesem Namen registrieren, damid der Scheck kassiad werden konnte.„Google, ein 100.000-Dollar-Missverständnis“, Heise online, 7. September 2008 De Google Inc is nacha am 7. Septemba 1998 vo oana Garagn aus grindt worn. Mit an Startkapital vo umgrechnt 810.000 Euro (1.100.000 Dollar, afbrocht vo de Famijn, Freind und vom Bechtolsheim Andy) is de easchte Vasuachsversion vo dem Programm vaeffentlicht worn. Fimf Monat spoda hod Google mid ocht Ogstejtn a Biro in Palo Alto bezong. Uma 500.000 Suachofrong san boid Tog fia Tog vazeichnt worn. Wia nacha im Septemba 1999 AOL und Netscape mid Google zammagorbat hom, san de Suachofrong glei afs Sechsfoche gstieng.

 1999-2003 

 Akquisition 

 Im Feba 2001 hod Google as Usenet-Archiv vo Deja News iwanumma und hod mid eiganen Gruppm ogfangt: Google Groups.Google Acquires Usenet Discussion Service and Significant Assets from Deja.com
 Im Feba 2003 hod Google de Blogging Plattfoam Blogger.com kafft, de wo zu dera Zeid scho hundattausende Nutza ghobt hod.
 Im Aprui 2003 hod Google de Applied Semantics, Inc. akquiriat und und de Technik vo dena späda in Google AdSense eibaut. Applied Semantics hod voahea bei Kundn wia Overture mid Huif vo oana sognenndn KeyWordSense-Technik de semantische Bedeitung vo Netzseitn erkannt und entsprechande Werbeeinblendunga ermeglicht.Google kauft Applied Semantics (schau aa Juni 2003)

 Neie Produkte 

 Am 21. Septemba 1999 is de Vasuachsphasn vo Google offiziej beendt worn und da „Beta“-Hiwoas is vo da Hoamseitn entfeant worn.
 Im Herbst 2002 hod de Firma as „AdWords“-Programm in Frankreich, Deitschland, England und Japan.
 Im Juni 2003 hod Google midm AdSense-Werbeprogramm ogfangt. Dabei wean af teinehmandn Netzseitn themenrelevante Werbeozeign eiblendt. 
 Im August 2003 is a deitschsprochiga Nochrichtndeanst obotn worn. Ogebli wean do Google-News ohne menschlichs Eigreifn produziat.

 Sunstigs 

 Im Joar 2000, am End vom 2. Quartal, woa Google Moaktfiara bei Suachmaschina mid mea ois oana Milliarde Seitn im Index.
 Im Joar 2001 is da Schmidt Eric neia CEO worn.
 Kuaz voa Ende 2001 is de Zoi vo drei Milliardn Dokumentnzuagriffn erreicht worn.

 2004 

 Akquisition 

 Google hod im Joar 2004 Where2 LLC iwanumma. Späda is do draus Google Maps entwicket worn.
 Am 13. Juli hod Google de Iwanahm vo Picasa LLC bekannt gem, wo späda zum Produkt Google Picasa wead.Google Acquires Picasa
 Am 27. Oktoba is bekannt gem worn, doss Google Keyhole Corp. kafft hod. Keyhole woa da Grundstoa fia Google Earth.Google Acquires Keyhole Corp

 Neie Produkte 

 Am 1. Aprui 2004 hod Google de Betaversion vom kostnlosn E-Mail-Deanst Gmail mid 1 GB Speichaplotz je Nutza okindigt.
 Am 14. Oktoba homs as Google Desktop Search vorgstejt, a Programm zum Durchsuacha vo de Datnbestände afm eiganan Rechna.

 2005 

 Akquisition 

 Am 28. Meaz 2005 iwanimmt Google de Urchin Software Corp. Späda entstäd do draus as Produkt Google Analytics. Google Agrees To Acquire Urchin
 Am 11. Mai gibt Google de Iwanahm vo Dodgeball, am mobiln sozialn Netzwerk bekannt. Google Acquires Dodgeball Daraus is späda da Deanst Google Latitude entstandn.Where Are You? Show ‘Em With Google Latitude
 Im August wead da Kauf vo Android, Inc. bekannt.BusinessWeek: Google Buys Android for Its Mobile Arsenal.
 Am 21. Dezemba 2005 hod Google an Kauf vo fimf Prozent vo de AOL-Aktien (Time Warner) bekannt gem. Domid is Google a grossa Erfoig genn Microsoft glickt, de wo emfois dro intaressiat worn.

 Sunstigs 

Im Joa 2005 is de Google Inc. zan easchtn Moi af da Forbes-Listn ogfiat (Platz 38). Dea Unternehmenswert is im Joa 2005 af uma 55 Milliardn Dollar gschätzt worn.

 2006 

 Akquisition 

 Am 17. Jenna 2006 hod Google dMarc Broadcasting, Inc. kafft, an Betreiba vo oana Radio-Werbeplattform.
 Am 9. Meaz hod da Konzern de Start-up-Firma Upstartle, LLC midm Produkt Writely iwanumma. Späda is do draus Google Docs entstandn.
 Am 14. Meaz hod Google de 3D-Firma @Last Software (Google SketchUp) zua Integration vo 3D-Skizzn in Google Earth kafft.Official Google Blog: A new home for @Last Software
 Am 9. Oktoba hod Google fia 1,65 Mrd. Dollar as Internet-Videoportal YouTube iwanumma.tagesschau.de: Google schluckt Videoportal YouTube
 Am 15. August wead Neven Vision iwanumma. Neven Vision ghean Patente im Bereich Biometrische Gsichtserkennung und Objekterkennung.heise Telepolis: Die Welt als Bild A better way to organize photos?
 Am 1. Novemba iwanimmt Google as Wiki-Startup JotSpot Inc.. Späda wead do draus Google Sites.heise.de Google übernahm Wiki-Startup JotSpot
 Am 18. Dezemba hod Google de Schweiza Koatnfirma Endoxon teiweis kafft.

 Neie Produkte 

 Vom 12. Aprui o woa da Google-Kalenda Google Calendar ois Beta vaeffentlicht. Domid homs MSN und Yahoo konkurrenziad.
 Am 29. Juni hod Google as Bezoisystem Checkout eigfiat.
 Am 30. August hod Google mid seim umstrittanan Deanst Google Books zum Runtalodn vo ned meah urhebarechtli gschitzta Biachl ogfangt.

 Sunstigs 

2006 is Google zua einflussreichstn Markn vo 2005 gwejd worn.heise.de: Google zur "einflussreichsten Marke" 2005 gewählt

 2007 


 Akquisition 

 Am 13. Aprui 2007 hod Google as Online-Werbenetzwerk DoubleClick, Inc. iwanumma, oan vo de gresstn Online-Werbevamoakta, fia 3,1 Milliardn US-Dollar und hod domid unta andam Microsoft und Yahoo iwabotn Google kauft DoubleClick für 3,1 Milliarden US-Dollar Google kauft DoubleClick für 3,1 Milliarden US-Dollar. De DoubleClick-Technik wead späda in Google AdWords integriat. Google Inc. dominiat domid an Moakt fia Onlinewerbung mid 80 Prozent Moaktantei; de Konkurrenzfirmen Microsoft und AT&T hom se deshoib an de Kartejbehärdn gwendtspiegel.de: „Google und DoubleClick würden zusammen mehr als 80 Prozent der Werbung umschlagen, die ein Internet-Nutzer sieht, wenn er eine Website ansteuert, argumentierten sie.“
 Im Aprui hod Google an schwedischn Videokonferenz-Spezialistn Marratech iwanummaheise online – Google übernimmt schwedischen Videokonferenz-Spezialisten
 Am 30. Mai hod da Konzern Panoramio kafft, oan Start-up, wo se af de Vabroatung geolokala Digitalfotos spezialisiat hod. De Fotos kena etz in Google Earth und Google Maps ozoagt wean.
 Am 3. Juli hod de Firma an kalifornischn Telefondeanstleista GrandCentral Communications kafft. Do draus is as VoIP-Produkt Google Voice entstandn.heise.de: Google integriad GrandCentral als Google Voice
 Im Juli hod Google fia de Iwanahm vom IT-Sichaheitsdeanstleista Postini 625 Milliona US-Dollar zoid.
 Mit da Tonic Systems und Zenter hod Google noch Upstartle (schau Meaz 2006), zwoa weidane Firman kafft, vo dena de Technik in Google Docs iwanumma wead.

 Sunstigs 

Google deaf noch an Gerichtsurtei vom 14. Feba 2007 in Bejgien de Artikl vo nationaln Dogeszeidunga ned meah vaeffentlichn und hod 3,45 Mio. Euro Gejdstraf zoin miassn.BuchMarkt 3/2007, S. 25. Am 23. Aprui is Google de weatvoiste Markn vo da Wejd - vor General Electric, Microsoft und Coca-Colaspiegel.de: Ranking. Google ist wertvollste Marke der Welt, 23. April 2007.. Drei Dog draf hod Google aa de moastn Bsuacha im Internet vor Microsoft, Yahoo, Time Warner, eBay und Wikipediaspiegel.de: fia März 2007: „1. Google (528 Millionen Besucher) 2. Microsoft (527 Millionen Besucher) 3. Yahoo (473 Millionen Besucher) 4. Time-Warner (272 Millionen Besucher) 5. Ebay (256 Millionen Besucher) 6. Wikipedia (212 Millionen Besucher)“.

 2008 

 Neie Produkte 

 Im Meaz 2008 präsentiat Google sein Deanst fia elektronische Patientnaktn Google Health.
 Am 23. Juli 2008 gäd mid Knol a Wissnsportal in de effentliche Vasuachsphasn.
 Im Septemba 2008 wead an eigana Brausa vorgstejt: Google Chrome.

 Sunstigs 

Google wead exklusiva Sponsor vo oam Satellitn midn Nama GeoEye-1, dea wo aktueje houchaflesnde Satellitnfotos fia Google Earth und Google Maps liefat.netzwelt.de: Geoeye-1: Googles Satellit liefert easchtes Bild Google wirft ein GeoEye-1 auf Earth Beim Start vo dem Satellitn woan de zwoa Google-Grinda Larry Page und Sergey Brin dabei.theinquirer.de: Google sieht dich – jetzt noch schärfer

 2009 

 Neie Produkte 

 Seit Meaz 2009 kena Weabekundn vo Google iwa sognennde Interest Based Ads (interessnbasiate Ozeign; Behavioral Targeting = Vahoidnsfocussiarung) Konsumentn gezuida osprecha. Höhere Einnahmen durch maßgeschneiderte Anzeigen Behavioral Targeting bei Google AdSense und Youtubesueddeutsche.de: Personalisiade Werbung – Google weiß, wo du surfst
 Seit Juni 2009 offariat Google midm Produkt Google Fusion Tables Nutzan de Mäglichkeit, grouße Datnsammlunga in Form vo Tabejn mid ana Greß vo bis zu 100 MB online z vawoitn.Google Inc.: Google Fusion Tables
 Seit Juni 2009 gibts a Toolkit fian Google Translator (Google Iwasetze) mid dem de Nutza komplette Dokumente vo eanan Computer houchlodn und automatisch in ondare Sprochn iwasetzn lossa. Google Translator Toolkit

 Voaokindigung 

 Google Wave is a internetbasiats System zua Kommunikation und Zammaorbat in Echtzeid, des wo im Mai 2009 vorgstejt worn is. De Entwickla stamma aus da Firmeniwanahm vo Where2 LLC ausm Jahr 2004, aus dea wo aa Google Maps entstandn is.
 Google Squared is a neie experimenteje Suachmaschin vo Google, de wo Suachergebnisse im Tabejnformat liefat und im Juni 2009 vorgstejt worn is. De Suachmaschin vasuacht, automatisch a Struktua in unstrukturiate Datn ausm Web z bringa. Google Squared What Is Google Squared? It Is How Google Will Crush Wolfram Alpha (Exclusive Video)heise online: Google Squared ist online
 Google Chrome OS is a Betriabssystem (zeascht amoi nua fia Netbooks konzipiat), des wo afm Linux-Kernel basiat. Easchte Geräte mid Google Chrome OS sois in da zwoatn Hejftn 2010 gem. Google Chrome OS soi ois Open Source offariat wean.

 Sunstigs 

 Am 31. Meaz 2009 hod Google a eigane Beteiligungsgsejschaft mit am Risikokapital vo 100 Milliona Dollar gstartet. Des Gejd soi in erfoigsvasprechande Firmengrindunga (standarddeitsch: Start-ups) aus oin Bereichn vo da Wiatschaft investiat wean. Da Schwapunkt vo de Investitiona liegt owa laut Aussog vo Rich Miner und Bill Maris vo Google Ventures in de Branchn Software, Umwejdtechnik, Biotechnologie, Gsundheitswesn und Internettechnologien fia Vabraucha. Google Ventures verteilt 100 Millionen an Start UpsZDnet: Google startet Beteiligungsgesellschaft Google VenturesGoogle Blog: Google’s newest venture

 2010 

 Am 9. Feba 2010 hod de Firma Google Buzz, an Deanst zum Austausch vo Nochrichtn und Kommentarn vaeffentlicht.

 2011 

 Akquisition 

 Im Juli 2011 hod Google de Firma Pittsburgh Pattern Recognition iwanumma, de wo a Gsichtaeakennungsprogramm fia Fotos und Videos entwicklt hod.Netzwelt: , 26. Juli 2011
 Im August 2011 hod Google okindigt, de Mobijfunkspartn vo Motorola, Motorola Mobility, fia 12,5 Milliardn US-Dollar z iwanehma.http://www.heise.de/newsticker/meldung/Google-uebernimmt-Motorola-Mobility-1323148.html

 Neie Produkte 

 Seit Feba 2011 offariat s Google Art Project de Meglichkeit, virtuelle Rundgäng duach wichtige internationale Kunstmuseen z untanehma und ausgwejde Kunstweake in ana houchn Aflesung und mid Zoomfunktion ozschaung. Am Buidrand wean zuasätzli Infos eiblendt.
 Seitn 24. Feba 2011 is Google Cloud Connect verfügbar. Des Programm setzt si ins Menü in Microsoft Office eine und eameglicht so an Zuagriff auf Dokumente vo Google Text & Tabejn und s Houchlodn und Sendn vo lokaln Datein an Deanst.Netzwelt.de: , obgruafa am 19. August 2011
 Im Meaz 2011 is da neie Deanst Google +1 voagstejt worn. So wia beim Gfoit ma (Like-) Button vo Facebook kenna Nutza in Zukumft Suacheagebnis und Ozoang midm +1-Knopf markian, um ondane Nutza drauf aufmeaksom z mocha.
 Am 26. Mai is des End vo da Google-Translate-API zum End vom Joa okindigt woan.code.google.com: Google Translate API - Google Code, Zuagriff am 14. Juli 2011
 am 28. Juni 2011 is des soziale Netzweak Google+ fia easchte Privatleit af Eilodung voagstejt worn. Zua Zeid is da Deanst no in da Testphase.

 Sunstigs 

 2011 hod Google de Ausgom fia Lobbyorwad no amoi gsteigat. Vo Aprui bis Juni 2011 hod Google dafia in da USA 2,1 Milliona US-Dollar investiat (2010 woans no 1,34 Milliona Dollar)., 29. Juli 2011 Des hängt woascheinli domid zamm, doss de Federal Trade Commission, evtl. a Untasuachung iwa de Voamochtstejung vo Google ostrebt., 23. Juli 2011

 Stondoat 

An Hauptsitz hod Google z Mountain View, in Kalifornien. Dazua gibts owa a Niedalossunga in da gonzn Wejd. De Eiropa-Zentrale sitzt z Dublin, Irland und de Deitschland-Zentrale z Hamburg. Aa in Bayern gibts an Stondoat, nämli Minga. In Berlin wead a neies Foaschungsinstitut baut. – Artikel bei Golem.de, vom 16. Feba 2011

 Werbung und Finanziarung 


Geschäftszoinheise.de: siehe Tabelle unten Joahr Umsatz  in Mio. Dollar Gewinn  in Mio. Dollar 2008 21.795 4.282 2007 16.503 4.203 2006 10.604 3.078 2005 6.139 1.465 2004 3.200 399,1 2003 961,9 105,6 2002 347,8 99,7 2001 86,4 7,0 2000 19,1 -14,7

 AdWords 

Google vakafft fia beliabige Suachbegriffe s Einblendn gsponsata Links. Des nenna se Google AdWords. Des is a reine Textweabung, de wo optisch speziej heavoaghom is, so doss da Nutza se vo de eigntlichn Suachergebnissn untascheidn ko. So wead a Werbung ozoagt, de wo inhoitli zua Suachofrog passt. Obgrechnt wead vo Google dann pro Klick. Dabei legt da Weabekunde sejm fest, wiavui ea fia an Klick zoin wui. De Häh vom Preis bstimmt owa de Position, wann meahrare Ozoagn af ana Seitn gibt (je meah ma zoit, desto weida obm is ma). Und wann ma beispuisweis a Monatslimit festglegt, des wo ma maximal ausgem wui, dann bstimmt da Preis aa, wia oft de Ozoag eascheint.

 AdSense 

Adsense san de Google-Ozoagn, de wo a Webmoasta af seina Hoamseitn eibindn ko, des hoasst, de Ozoagn wean kontextobhängig eiblendt.

 Sunstigs 

Google hod okindigt, si middlfristig ned nua af Weabung im Internet beschränkn z woin, sondan aa driwa ausse z gähn. In de USA laffn scho diverse Kooparationa dazua.

 Produkte 

 Toolbar 

Des is a Funkzion, de ma owalodn und inschdalian kau und mid de Browser Firefox und Internet Explorer funkzioniad und im Browser a zuasezliche Weakzaigleistn eifigt mid ana Google Suach-Box, am Phishing Schuz, Pop-Up Blocker und a da Meglichkait fia Leit mid eigena Intanetseitn, dosss ma Button mocha kau.

 Calendar 

Des is an Online Kalenda zum Vawoitn fu de peasenlichn Teamine, mid Earinnarungsfunkzion. Kau ma sogoa af Hendis vawendn. De Funkzion is owa datnschuzmessig umschdridn, wei natiali daun voi vui Infoamazion iwa oan söwa afn Google Server gschbaichat is.

 Picasa Web Albums 

Des is an Owendung, wo ma söwa gschossne Fotos online schdön und Web Albums mocha kau. Dea Service is in Google integriad worn, wia s 2004 de Fiama Picasa kafft haum.

 Blogger 

Des is a Sisdem zum Easchdön und Beoawatn fu Blogs, des 1999 fu da Fiama Pyra Labs eafundn worn is. 2003 hod Google Pyra Labs kafft. 2006 is de neichasde Blogger Version in da Betawariantn aussakema, mid dea a endguitig olle User af de Serva vo Google tranfariad worn san. Mid Blogger kau ma entweda Blogs af blogspot.com easchdön oda de Software benuzn fia Blogs, de ma auf eigne Domains hosted.

 News 

Google News is a Funkzion, mid dea ma de neichastn Nochrichtn aus online Zeidunga duachfoastn kau, bzw. seine eignen Intaressensgebiete eischdön kau, zu denan ma Infoamziona und Neiigkeitn hom mechad. Funkzionad a af Hendis.

 Scholar 

Des is a bsondare Suachfunkzion vu Google, mid dea ma schbeziej noch wissnschoftliche Artikl und uniweasiteare Zeidschriftn, Diplomoawaitn, Disseatazionen usw. suachn kau. Funkzioniad jez a af Deitsch.

 Gmail 

Gmail is da Webmail Service vu Google, dea am 1. Aprü 2004 gschdart worn is. Zu dea Zeid woan Hotmail und Yahoo-Mail de waidast vabroatadstn Webmail Services, und wia Google aunkündigt hod, dasa baim Gmail a jeda User a Gigabyte Webspace hod, haum de mearan Leit glaubt, des is a Aprüscheaz - voa oim, wei Google schau efda am 1. Aprü kloane Pflanzarein gmocht hod. Desmoi wo des owa eanst gmoand, und mitlaile hod jeda User sogoa zwoa Gigabyte Webspace gratis dabei (fia Attachments, gschbaichate e-Mails, usw.)

 Talk 

Google Talk is a Voice over IP Program, so eanli wia Skype.

 Google Video 

Google Video is a gratis Hosting vu Videos und glaichzeitig aa a Suachmaschin fia ole Videos im gaunzn Intanet. De Funkzion wü kloaraweis Youtube a weng in Eafoig schdraitig mochn und hod desweng a boa Voateij, domid s User aunlokn. Bei Google Video is de Auflesung gressa und ma kau lengare Videos afilodn (bei Youtube is fia noamoie User des Limit zehn Minutn).

Im Nowemba 2006 hod Google Youtube iwahaupst komplet kafft undn Service in Google Video integriad. Youtube is owa a waidahin nu unta seina Domain aufruafboa. Meah unta Youtube.

 Google Maps 

Mid de Google Maps hod de Fiama zum easchtn Moi ogfongt, Laundkoatn und Satelitnfotos ois Service zum aunbitn. Google Maps funkzioniad im Intanet Browser und ma braucht koa Software owalodn und nix inschdalian. Am Aufaung woa s Koatnmatrial af de USA bschrenkt, owa midlawei kau ma se de gaunze Wejd oschaun, teiweis in foa houcha Detailschdufn. Seitdem s owa s Google Earth gibt, is des Intaresse on Google Maps a weng zrukgaunga.

 Google Earth 

Is a virtueja Globus, bei dem ma se Satelitnfotos vu da gaunzn ejd oschaun kau. Dea revoluzioneare neiche Service hod af da oan Seitn vui begaistate Fans kriagt und is af da aundan Seitn a heftig kritisiad worn, wei jez a jeda detaijiataste Infoamziona iwa jedn Oat vu da Wejd aussafindn kau, zum Baischbui, wo genau milidearische Aunlong san, wia a Flughofn vu om genau ausschaud, wo de Zufoatswege zu beschdimte Gebaide und Schdodviatl san, usw. voa oim in de USA, owa a in aundare Lenda hods do Diskusiona gem, ob des ned vu Krimineje und Terroristn missbraucht wean kintad. Fia Google Earth muas ma si a aigens kloans Program owalodn und inschdalian.

Google Earth vawendt Satelitnfotos, de effntli zuagengli san, zum Beispui vu da NASA, da eiropeischn Raumfoatbehöade und aundare private Aunbita, und fabinz zu ana flechndekendn Obbuidung vu da gaunzn Wejd. De Aflesung is owa ned iwaroi gleich, zum Beispui is in Estareich de Detailiadheit ned so houch wia in Deitschland, aussa in grouße Schdädt wia Wean und Soizbuag. Mea unta Google Earth.

 Google Moon 

Des is dessejwe wia Google Earth, neta doss ma se do de Owaflechn vum Mond oschaun ko.

 Google Mars 

Des is dessejwe wia Google Earth, neta doss ma se do de Owaflechn vum Mars oschaun ko.

 Fiamenfilosofi 

De Fiama Google Inc. is a bsondas dafia bekaunt, doss doat de Untanemenskuitua und des Fiamenklima nu oiwai so is wia bai aundare Fiamen in da Zeid vum groußn Intanet-Boom. Des Motto vu Google is: "Don't be evil", des hoast, ma soid ned unfreindli zu de Kolegn, de Kundn und de User sei, owa a ned odrad und hintalisdig, wia s sunst im Gscheftslem oft da Foi is. Drei Richtlinien, de de Fiama eanare Aungschdödn midgibt, san zum Baischbui: "You can make money without doing evil" (Ma kau Göd vadina, one doss ma bes sei muas), "You can be serious without a suit" (Ma kau eansthoft sei, one doß ma an Aunzug auhod) und "Work should be challenging and the challenge should be fun" (Oawad soid a Hearausfoadarung sei und a Hearausfoadarung soid Schbas mocha).

Oan Dog fu da Oawadswocha hod jeda Aungschdöde zua frain Fafügung, an dem a in da Fiama doa kau, wos a wü - zum Baischbü bai intresante Projekt fu aundare Obtailungen middoa oda aigene Projekde ausprowian etc. Daduach soin a nu mea Inovazionen entschdee wia sunst e schau. Google is owa a kritisiad woan, wai zum Baischbü maunche Sisdem Administratoan im Joa neta 35.000 US-Dollar fadinan, wos bai de daian Brais in Kalifoanien goa ned fü is. An Haufn Midoawata fu Google haum owa aloa schau desweng a guads Göd gmocht, wais neman Gehoit a nu Akzien kriagt haum, de in de lezdn Joa wansining houch gschding san.

Nochn Börsngaung fu Google im August 2004, bai dem de zwoa Gründa, da Larry Page und da Sergey Brin, iwa Nocht zu Multimilionean woan san - zumindest am Papia - haum de zwoa komplet auf a Gehoit fazicht und griang seitdem neta a pro-forma-Gehoit fu oam Dollar pro Monad.

 Manipulation vo de Suachergebnisse 

Wei Google so a Beideitung hod, wiad aa imma wieda vasuacht de Suachergebnisse zum Manipulian. Dazua wean Technikn eigsetzt wia Brucknseitnn, [[Linkfarm|Vaweisplantagn (neideitsch "Linkfarmenen]] oa Tarnseitn (neideitsch: Page-Cloaking) eingsetzt.

Aa Google-Bomben ghean dazua. De Technik is voa oim im Zammahang midn ehemolign amerikanischn Presidenten George W. Bush bekannt woan. Da Suachbegriff „miserable failure“ (boarisch: „voiständiga Vasoga“) is vo Bush-Gegnan mid seina Hoamseitn vaknipft woan. Google hod gegn de Foam bo Manipulation ogeblich etz Fuita eibaut.

Manipulationen, de wo an Rang vo da Netzseitn (neideitsch Ranking) vabessan soin, wean Google-Spamming gnennt. De Vasuache konkurriarende Netzseitn aus da Google Ergebnislsite aussezdränga wean Google Kegln (neideitsch: Google Bowling) gnennt.

Um an Missbrauch schwaa z mocha, ändat Google ständig de Suach-Algorithmen, de wo de Prioritäten festlegn.

 Kritik 

Google wiad voa oim untransparente Zensur - ohne nochvoiziagbore Ogobm - und Datnschutzvaletzunga voagwoafa. Grod im Hiblick af a zua Zeit fost monopoloatige Marktstellung san de Voawiafe graviarend.

 Filtarung in Deitschland 

Scho seit a poa Joah san Suachergebnisse vo Google in Deitschland bereinigt. Gfiltat wean olle Inhoite, wo jemand bei Google a Infringement Notification (nochm us-amerikanischn Digital Millennium Act eireicht.  Um wiavui Seitn sis dabei handlt is genauso wenig bekannt wia ob aa andare Inhoite, wia kinderpornografische oda extremistische beispuisweis, zensiat wean.

Da Nutza wiad iwa an Hiweis af de Filtarung vo de Suachergebnisse „aus Rechtsgründen“ afmerksam gmocht. Dabei wiad drauf vawiesn, dass „von einer zuständigen Stelle in Deutschland mitgeteilt wurde, dass die entsprechende URL unrechtmäßig ist“. Wejche zuaständige Stej des is oda afgrund wejcha gsetzlichn Grundlog de Entfernung eafoigt, wiad ibahapts ned ealaitat

 Datnschuz 
Google saumit ole Datn fu de Suachofrogn fu eanare User, damid s eanan Service fabessan kinan. Maunche Mechanismen funkzionian neta desweng so guad, wai Google unglaubliche Datnmengen hod, mid denans eanare Algoritmen fabessan kinan. Zum Baischbü des Tool zum Ausbessan fu Tipfela funkzioniad aso, de Raiung fu de Hits wiad a fu de Datn beainflus (auf den Drefa, wo de Leit am ehastn hiklikn, dea wiad daun waida noch om graid) und a des automatische Iwasezungstool funkzioniad duach Faglaich fu de gsaumitn Datn.

Wai Google de Datn owa praktisch unendlich laung schbaichan kau, is a de Gfoa fu am Misbrauch gem. Entweda das Google söwa Leit ausschbioniad, dass de Datn an aundare Fiamen fakaufn, oda das Regiarungen fu maunche Lenda - a de USA mid eanare Anti-Terror-Gsez - Google zwinga kintadn, de Datn zum aussaruka. So an Foi hod s zwoa dawai nu nia gem, zumindest is nix publik woan, owa aloa schau de Meglichkaid beunruigt so maunche Leit.

 Foischinfoamazion 
Bai de Suacheagebnis in Google wiad natiali ois aufglist, wos unta am beschdimtn Begrif im Intanet zum finden is. Do is natiali a an Haufn foische Infoamazion dabai, oda rassisdische Intanetseitn, Seitn mid earotische Inhoite, Faschwörungsteorin, ois. Google hod grundsezlich koan Füta aibaud, dea so wos aussafütat. In maunche Lenda is Google owa fum Gsez hea fapflicht, maunche Intanetseitn oda gaunze Sever zum schbean. In Deitschlaund kau ma zum Baischbü maunche Nazi-Seitn ned iwa Google findn.

 Terror 
Foa oim da Service fu Google Earth hod einige Regiarungen und doat foa oim de Gehaimdinst und s Milidea aufhoacha lossn. De woan iwahaupst ned fro driwa, das auf oa Moi jeda, dea an Internezt-Zuagang hod, fost genau so guade Satelitn-Fotos si auschaun ko, wia foahea neta se. Es is oft gsogt woan, das mid Google Earth auslendische Schbion und a Terroristn gans laicht Infoamazionen aussagriang kinan und Sabotasch oda an Aunschlog plana kinan. Said am Zeidl hod Google aungfaung, das beschdimte hoagliche Objekde auf Google Earth obdekt san oda nima in ana guadn Auflösung zum seng san. Des widarum hod aundare Leit gschdiad, de glai wida "Zensur" gschrian haum.

 Moaktotei und Moaktbeheaschung 

Google is de gresste Suachmaschin vo da Wejd und hod a moaktbeheaschende Stejlung. Nach joarelanga Steigarung vo de Moaktotei mocht se 2009 easchtmois a iwaroschnda Gegntrend bemeakboa. Google dominiat an Leitmoakt USA owa noch wia voa. 64,7 Prozent vo de Suachofrogn laffn iwa Google, Yahoo is mid 19,3 Prozent weit obgschlogn afn zwoatn Plotz. Microsoft hod mid Bing im Juli 2009 scho an Moaktotei vo 8,9 Prozent erreicht, Tendenz steigend. Wejdweid hod Google sogoa oan Moaktotei vo 78,5 Prozent, in Deitschland iwa 80 Prozent. International mocht se Bing no ned so bemeakboa, dafia de chinesische Suachmaschin Baidu.persoenlich.com - s Onlineportal vo da Schweiza Kommunikationswirtschoft (obgruafa am 29. August 2009

 Schau aa 
 Gmail
 Google Earth
 YouTube

 Literatua 







 Kai Lehmann, Michael Schetsche, Die Google-Gesellschaft. Vom digitalen Wandel des Wissens, (2. Auflog), Bielefeld: transcript 2007, ISBN 978-3-89942-780-6

 Im Netz 

 Hoamseitn 
 Google, Google Deitschland, Google Österreich, Google Schweiz, Google Liachtnstoa, Google Belgien, Google Luxemburg
 Google.org
 Offizieller Google-Blog (englisch)

 Artikl iwa Google 
 Artikel zu Google und Owendunga bei Dr. Web
 Aktuelle Kritik
 Aktuelle Nochrichtn zu Google im GoogleWatchBlog
 Google Guide (deitsch)
 Google Watch (Kritik, engl.)

 Presseberichte 
 „Die Welt ist keineswegs alles, was Google auflistet“, Telepolis, 25. Oktoba 2002
 „Google: Der alleswissende Gigant“, Tagesschau, 26. Jenna 2006
 „Weltmacht Google“, 'stern, 22. Mai 2006, Dossier
 „Internet: Die wachsende Macht der Suchmaschinen“, FAZ, 28. Juni 2006
 „Hermann Maurer vs. Google“, ORF, futurezone.ORF.at, 3. Dezemba 2007
 „neues.Spezial: Die Welt ist eine Google!“, 3sat, 30. Meaz 2008
 „Google, ein 100.000-Dollar-Missverständnis“, Heise online, 7. Septemba 2008

 Beleg 

Kategorie:Internetunternehmen
!
Kategorie:Unternehmen (Kalifornien)
Kategorie:Suchmaschine